Čaro prírodných vied predstavilo deťom z materských škôl a žiakom prvého stupňa základných škôl Vedecký skok do prázdnin, ktorý sa konal v Nitre.
Malí vedci
V priestoroch Univerzity Konštantína Filozofa (UKF) sa deti počas dvoch dní stali vedcami v oblasti fyziky, matematiky, biológie, geografie, chémie, informatiky, ale aj ekológie či gemológie, informovala Ľubomíra Valovičová z Fakulty prírodných vied a informatiky UKF.
Podujatie absolvovalo každý deň približne 400 malých školákov.
Dopravná nehoda nie je senzácia! Za jej natáčanie počas jazdy hrozí MASTNÁ pokuta
Chcú ich zaujať
Odborníci z rôznych katedier Fakulty prírodných vied a informatiky si pre deti pripravili zaujímavé ukážky z jednotlivých oblastí, ktoré boli prispôsobené deťom daného veku. Ich hlavným cieľom bolo zaujať deti a umožniť im objavovať čaro prírodných vied.
Všetky aktivity boli postavené na vysokom zapojení detí a žiakov, aby neboli iba pasívnymi prijímateľmi poznatkov, povedala Valovičová.
Pedagógovia chceli podporiť aktívnu účasť detí a umožniť im získavať nové vedomosti, zručnosti, návyky a postoje prostredníctvom vlastnej činnosti.